# Indhold

Indhold 1

Nyt fra DAF kontor 1

DAF Atletikreglement 2

Børneattester digitaliseres 2

DIF nyhedsbrev Foreningsfokus 2

Standplads på Expo 2014 2

Velkommen til nye klubber 3

Alletiders Atletikskole 2014 – bliv arrangør 3

# Nyt fra DAF kontor

Vi håber at alle DAF-medlemmer har nydt en dejlig jul, et festligt nytår og nu kan se frem til et 2014 med en masse aktive atletik- og motionstimer! På DAF kontor har vi budt Maria Severin velkommen tilbage fra barsel. Maria vender retur som motionskonsulent til arbejdet med MotionDANMARK Kalenderen 2014. Marias mail er [maria@dansk-atletik.dk](mailto:maria@dansk-atletik.dk).   
Katrine Gribel Vorum, der vikarierede for Maria, er glædeligvis fortsat at finde på kontoret, hvor hun som udviklingskonsulent her i det ny år skal arbejde med projekt Skole-OL.

**Ny tilmeldingsfrist for dommerkursus i Aalborg AM den 17.-18. januar** er den 14. Januar! så det er stadig muligt at få plads. Bemærk at kurset er fredag til lørdag, hhv. kl. 18–22 og 09–18.

# DAF Atletikreglement

Teknisk Udvalg er undervejs med tilretning af det danske atletikreglement til den nyeste aktuelle version 2014-15. Se afsnit 10, hvor hhv. [inde-reglement 2014-15](http://www.dansk-atletik.dk/da/servicemenu/~/media/DAF/Downloads/Inde-ATLETIKREGLEMENT%202014-2015.ashx) og [Cross/landevejsreglement](http://www.dansk-atletik.dk/servicemenu/~/media/DAF/Downloads/C-L%20ATLETIKREGLEMENT%202014-2015.ashx) er opdateret pr. medio december.

# Børneattester digitaliseres

Arbejdet med at indhente børneattester bliver nemmere for foreningerne i 2014. Hele arbejdsgangen gøres 100% digital, og der skal ikke længere udskrives blanketter el indhentes fysiske underskrifter. Læs mere på [DIF hjemmeside](http://www.dif.dk/da/nyt/dif-nyheder/2014/januar/03012014_boerneattest#content-top).

# DIF nyhedsbrev Foreningsfokus

Danmarks Idrætsforbund lancerede i starten af december et nyt nyhedsbrev [Foreningsfokus](http://www.dif.dk/da/nyt/dif-nyheder/2013/december/041213_foreningsfokus?ec_as=E77F126362A34121B39B94290AD2B3B1#content-top) målrettet foreningslivet. ’Foreningsfokus’ vil udkomme mindst 6 gange årligt, og har du gode tips og info du gerne vil dele med andre foreningsledere, så send en mail til DIF’s redaktør Jacob Bech Andersen [jaa@dif.dk](mailto:jaa@dif.dk)

# Standplads på Expo 2014

Som løbsarrangør er der mulighed for at købe en stand ved Expo i Sparta Hallen i forbindelse med IAAF/AL-Bank VM halvmaraton. Expo’en er åben 25.-28. marts kl. 10-20. Der kan købes plads i et opstillet telt (langs hallen i Stande L; se i mail vedhæftede skitse). Standene er 6 m2, prisen for DAF løbsarrangører er 700 kr./m2 = 4.200 kr. Standvægge 300 kr. Pris i alt 4.500 kr. ex moms. Standen er inkl. strøm, bord/stol, WIFI og rengøring.

Der forventes 30.000 besøgende.

Yderligere oplysninger og bestilling af standplads, kontakt Niels Jørgen Holdt, Sparta:

mail [holdt@sparta.dk](mailto:holdt@sparta.dk) / tlf. 40192957

# Velkommen til nye klubber

Vi kan byde velkommen til den senest indmeldte klub i Dansk Atletik Forbund:

Broagerlands ungdoms- & idrætsforening, atletik/løb/gang

- velkommen, vi håber at I får megen glæde af jeres DAF medlemskab.

# Alletiders Atletikskole 2014 – bliv arrangør



**Tag allerede nu en beslutning og bliv arrangør af Alletiders Atletikskole 2014**

Atletikskolerne afvikles over 3-5 dage i skolernes sommerferie (uge 27-32) og er en god mulighed for at præsentere lokale børn og unge for atletikken.

Den endelige indbydelse udsendes i starten af februar, men allerede nu ligger det fast at NIKE igen i år leverer lækre T-shirts til børn og T-shirts og shorts til trænere, samt at alle deltagere får drikkedunk og diplom. I lighed med tidligere vil det være muligt at benytte et fælles tilmeldingsmodul.

I 2013 deltog 13 klubber og i alt flere end 550 børn i atletikskolerne og flere klubber har allerede meldt sig på banen igen som arrangør.

Klubberne bestemmer selv deltagergebyret (Vi foreslår 500 kr for 5 dages atletikskole).

DAF-gebyret vil være 100 kr. pr. deltager som dækker tøj, tryk og administration.

**Ønsker du allerede nu at tilmelde din klub, eller har du spørgsmål til Alletiders Atletikskole,** så kontakt: DAF’s udviklingskonsulent Morten Albjerg Nielsen

tlf: 4326 2306 mail: [morten@dansk-atletik.dk](mailto:morten@dansk-atletik.dk)

**De vigtigste deadlines ligger allerede nu fast:**

3. februar: Indbydelse til klubberne pr mail.

31. marts: Deadline klubtilmelding.

* Angiv her: dato og adresse for afholdelse, deltagerpris, brug af fælles eller eget tilmeldingssystem og arrangementets kontaktperson

7 april: Deltager invitationsmaterialet i form af plakater og flyers sendes til klubberne.

2. juni: Trænerliste med navn, tøjstørrelse (T-shirt og Shorts) sendes til DAF

5. juni: Deltagerliste med navn, alder og størrelse T-shirt sendes senest til DAF, hvis atletikskolen afholdes i uge 27-29

1. juli: Deltagerliste med navn, alder og størrelse T-shirt sendes senest til DAF, hvis atletikskolen afholdes i uge 30-32

20. juni eller en uge før afholdelse:

Deltagerpakker og trænertøj sendes til klubberne. Meddel venligst hvis modtageradressen for forsendelsen er forskellig fra den, som er brugt til udsendelse af plakater og flyers.